Diari Oficial de la Generalitat Valenciana


Sumari del DOGV 6155, del 30-11-2009 (2009/13880)

RESOLUCIÓ de 25 de novembre de 2009, del secretari autonòmic d'Ocupació i director general del Servici Valencià d'Ocupació i Formació, per la qual es publica l'ampliació dels crèdits màxims que han de finançar les subvencions del Programa de Foment d'Ocupació Estable per a l'exercici 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13248


Data del document
:   25-11-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servici Valencià d'Ocupació i Formació
    * manteniment de l'ocupació
    * dona
    * atur femení
    * ordenació de l'horari de treball
    * gran empresa
    * guarda de xiquets
    * societat sense fins de lucre
    * creació d'ocupació
    * jornada de treball
    * empresa
    * treballador d'edat avançada
    * empresa privada
    * ajuda a l'ocupació
    * jove
    * política familiar
    * suport econòmic
    * atur juvenil
    * atur de llarga duració
    * ajuda pública

RESOLUCIÓ de 25 de novembre de 2009, del secretari autonòmic d'Ocupació i director general del Servici Valencià d'Ocupació i Formació, per la qual es publica l'ampliació dels crèdits màxims que han de finançar les subvencions del Programa de Foment d'Ocupació Estable per a l'exercici 2009. [2009/13145]  
En el DOCV de 29 de gener de 2009 es va publicar l'Ordre de 30 de desembre de 2008, de la Conselleria d'Economia, Hisenda i Ocupació, per la qual es convoquen les ajudes destinades al foment de l'ocupació estable i altres mesures per a la creació d'ocupació per a l'exercici 2009.   
D'acord amb la Llei 17/2008, de 29 de desembre, de Pressupostos de la Generalitat per a l'exercici 2009 així com d'allò disposat en l'article 47.11, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar en el DOCV de 5 de març de 2009 l'Ordre de 27 de febrer de 2009, de la Conselleria d'Economia, Hisenda i Ocupació, per la qual es publiquen les línies e pressupostàries i es determinen els crèdits màxims que han de finançar les ajudes i les subvencions en matèria d'ocupació i formació gestionades pel SERVEF per a l'exercici 2009, entre les que figuraven en l'apartat cinc c) de l'annex I les ajudes per a la reordenació de la jornada de treball, establides en els capítols II a V, del títol IV de l'esmentada Ordre de 30 de desembre de 2008, per un import global màxim de 600.000 euros.  
L'article 4 de l'Ordre de 27 de febrer de 2009 establix que qualsevol consignació addicional de fons que s'aprova al llarg de l'exercici 2009 podrà destinar-se, amb la prèvia publicació d'estos crèdits en el Diari Oficial de la Comunitat Valenciana, a finançar les sol·licituds que, com a conseqüència de l'esgotament dels crèdits publicats, no hagueren pogut ser ateses inicialment o ho hagueren sigut per import inferior al sol·licitat, sense necessitat d'establir nou termini de presentació de sol·licituds. Amb esta finalitat, s'autoritza el director general del SERVEF perquè faça públiques les dotacions resultants d'estes consignacions addicionals.  
En el DOCV de 30 d'octubre de 2009, es va publicar la Resolució de 25 de setembre de 2009 del secretari autonòmic d'Ocupació i director general del SERVEF, per la qual s'amplien els crèdits màxims que han de finançar les subvencions del Programa de Foment Estable, tot establint-se en el seu apartat segon l'ampliació en 600.000 euros de la dotació pressupostària inicial de les ajudes per a la reordenació de la jornada de treball establits en els capítols II a V del títol IV de l'esmentada Ordre de 30 de desembre de 2008.  
En canvi, com que no s'ha pogut atendre amb la dotació inicial més l'increment la totalitat de sol·licituds presentades en este programa, tot considerant l'existència de crèdit disponible, i en aplicació d'allò previst en l'article 4 de l'Ordre de 27 de febrer de 2009, es publica la dotació addicional de fons per a l'esmentat programa sense establir un nou termini de presentació de sol·licituds.   
En conseqüència, resolc:  
Únic  
Ampliar en 200.000 euros la dotació pressupostària de les ajudes destinades a la reordenació de la jornada de treball, establides en els capítols II a V del títol IV de l'esmentada Ordre de 30 de desembre de 2008, que es financien a càrrec del capítol IV, subprograma 322.51, Foment d'Ocupació, del Servici Valencià d'Ocupació i Formació, codi línia T5605000, fons propis de la Generalitat, a fi que s'atenguen les sol·licituds presentades que no pogueren ser concedides inicialment a causa de l'esgotament del crèdit.   
Este increment de dotació es distribuïx territorialment:  
- 180.000 euros per a la Direcció Territorial de València.  
- 20.000 euros per a la Direcció Territorial d'Alacant.  
Després de l'increment, la dotació per a estes ajudes arriba a un crèdit global màxim d'1.400.000 euros.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contencioso Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent. Quan la persona interessada siga una administració pública, podrà efectuar requeriment previ a la interposició del recurs contenciós administratiu, davant l'òrgan competent en el termini de dos mesos que es computaran a partir de l'endemà de la seua publicació, en els termes previstos en l'article 44 de la Llei 29/1998.  
València, 25 de novembre de 2009.- El secretari autonòmic d'Ocupació idirector general del SERVEF: Luis Lobón Martín.